  Виталий Пронин  Ёросын пусйизы устозэ муниципал кылдытэтэз. Дуно кузьымез - машинаез - утыны удалтӥз Узиысь муниципал кылдытэтлы.Таӵе вожвылъяськон ёросын нырысьсэ ортче. Сое радъяны кичӧлтонэн потӥз ёрослэн йырыз Василий Протопопов. Муниципал кылдытэтъёслэн ужамзы эскериськиз котыр ласянь: вордскем нылпиослэн лыдзы, вытъёс бичан, быръёнъёсы мыло-кыдо пыриськон, гурт удыслэн азинскемез но мукет. Машиналы коньдон висъямын ёрослэн бюджетысьтыз.УД Теги: ёросъёс  